<h5 style="text-align: center;"><strong>ประกาศมหาวิทยาลัยอีสเทิร์เอเชีย</strong></h5>
<h5 style="text-align: center;"><strong>เรื่อง ว่าด้วยวินัย ความประพฤติและบทลงโทษนักศึกษาคณะพยาบาลศาสตร์ พ</strong><strong>.ศ.2550</strong></h5>
<h5 style="text-align: center;"><strong> </strong></h5>
เพื่อให้แนวปฏิบัติว่าด้วยความประพฤติของนักศึกษาคณะพยาบาลศาสตร์ มหาวิทยาลัยอีสเทิร์นเอเชีย สอดคล้องกับระเบียบมหาวิทยาลัยอีสเทิร์นเอเชีย ว่าด้วย วินัยนักศึกษาและบทลงโทษ พ.ศ.2539 อาศัยอำนาจตามมาตรา 43 แห่งพระราชบัญญัติสถาบันอุดมศึกษาเอกชน พ.ศ. 2546 อธิการบดีเห็นสมควรให้กำหนดประกาศ ว่าด้วยวินัยความประพฤติ และบทลงโทษนักศึกษา คณะพยาบาลศาสตร์ พ.ศ.2550 ดังนี้

ข้อ 1 ประกาศนี้เรียกว่า “ประกาศมหาวิทยาลัยอีสเทิร์นเอเชีย ว่าด้วย วินัย ความประพฤติ และบทลงโทษ รักศึกษาคณะพยาบาลศาสตร์ พ.ศ.2550”

ข้อ 2 ประกาศนี้ให้ใช้บังคับตั้งแต่ปีการศึกษา 2550 เป็นต้นไป

“นักศึกษา” หมายถึง นักศึกษาพยาบาลและนักศึกษาผู้ช่วยพยาบาลที่มีรายชื่ออยู่ในทะเบียนเป็นนักศึกษา คณะพยาบาลศาสตร์ มหาวิทยาลัยอีสเทิร์นเอเชีย

&nbsp;

<strong>หมวดที่ </strong><strong>1 การปฏิบัติตนทั่วไป</strong>

1.1   ต้องเป็นผู้ที่มีความประพฤติดี มีมารยาท และศีลธรรมจรรยาบรรณอันดีงาม อดทน เสียสละส่วนตนเพื่อประโยชน์ส่วนรวมในโอกาสอันควร

1.2   มีสัมมาคารวะและให้ความเคารพต่อครู อาจารย์ และผู้บริหารระดับคณะ และระดับมหาวิทยาลัยทุกท่าน

1.3   มีความสามัคคีรักใคร่ และเอื้ออาทรซึ่งกันและกัน มีระเบียบวินัยต่อตนเองและต่อผู้อื่น และต้องรักษาไว้ซึ่งความสงบเรียบร้อยเมื่ออยู่รวมกัน

1.4   มีความซื่อสัตย์สุจริต เคารพในสิทธิของผู้อื่นและเป็นผู้มีวัฒนธรรมอันดีงาม

1.5   มีความรับผิดชอบต่อตนเอง ต่อหน้าที่ที่ได้รับมอบหมายและปฏิบัติหน้าที่อย่างเต็มความสามารถ

1.6   ต้องประพฤติปฏิบัติตนเป็นสุภาพชนทั้งภายในและภายนอกมหาวิทยาลัย ไม่ประพฤติในสิ่งที่จะนำความเสื่อมเสียมาสู่คณะพยาบาลศาสตร์และมหาวิทยาลัย เช่น สัมพันธภาพในเรื่องชู้สาว การตั้งครรภ์ และการทำแท้ง เป็นต้น

1.7   รู้จักกาลเทศะ วางตัวให้เหมาะสมในบทบาทของนักศึกษาพยาบาล และนักศึกษาผู้ช่วยพยาบาลอย่างสมเกียรติ

1.8   นักศึกษาที่เข้ามาในบริเวณมหาวิทยาลัย ต้องมีบัตรประจำตัวนักศึกษาพกติดตัวอยู่เสมอ และแต่งกายให้เรียบร้อยตามที่กำหนดไว้ในระเบียบมหาวิทยาลัยอีสเทิร์นเอเชีย ว่าด้วย เครื่องแต่งกายนักศึกษา พ.ศ. 2546 (แก้ไขเพิ่มเติม พ.ศ.2550)

&nbsp;

<strong>หมวดที่ </strong><strong>2 การปฏิบัติตนในเวลาเรียน</strong>

2.1  นักศึกษาต้องเข้าห้องเรียนให้พร้อมก่อนเวลาเรียนอย่างน้อย 10 นาที

2.2  นักศึกษาต้องแต่งเครื่องแบบตามที่คณะพยาบาลศาสตร์กำหนดให้สะอาดเรียบร้อย และถูกต้องตามระเบียบมหาวิทยาลัย ว่าด้วย เครื่องแต่งกายนักศึกษา พ.ศ. 2546 (แก้ไขเพิ่มเติม พ.ศ.2550)

2.3  เตรียมเอกสาร หนังสือ /ตำรา และอุปกรณ์การเรียนให้พร้อม

2.4  ปิดเครื่องมือสื่อสารทุกชนิดในขณะที่เรียน

2.5  นักศึกษาต้องเคารพและเชื่อฟังคำสั่งหรือคำตักเตือนของอาจารย์ทั้งในขณะเรียนและในขณะสอบ

2.6  นักศึกษาต้องตั้งใจเรียน ร่วมทำกิจกรรม และส่งงานให้ตรงเวลาที่อาจารย์ผู้สอนนั้นๆ กำหนด

2.7  นักศึกษาทุกคนต้องเซ็นชื่อเข้าเรียนทุกครั้งด้วยตนเอง ถ้าเซ็นต์แทนกันจะมีความผิดและได้รับโทษ

2.8  นักศึกษาเมื่อต้องการติดต่ออาจารย์ภายนอกเกี่ยวกับการเรียนการสอน หรือกรณีอื่นๆ ต้องติดต่อผ่านอาจารย์ประจำวิชา

2.9  ไม่นำหรือรับประทานอาหาร และเครื่องดื่มในห้องเรียน

2.10   ไม่อ่านหนังสืออ่านเล่น และหนังสืออื่นๆ หรือทำกิจกรรมอื่นๆ ที่ไม่เกี่ยวข้องกับการเรียนในเวลาเรียน

2.11    ไม่พูดคุยหรือแสดงกิริยาวาจาอันไม่สมควรในห้องเรียน ซึ่งเป็นการรบกวนนักศึกษาคนอื่นๆ

2.12    ไม่เข้าหรือออกจากห้องเรียนโดยไม่ได้รับอนุญาต

2.13    ไม่ประพฤติหรือทำการใดๆ ที่นักศึกษาที่ดีทั้งหลายไม่พึงประพฤติหรือปฏิบัติ

&nbsp;

<strong>หมวดที่ </strong><strong>3 การปฏิบัติตนเมื่อการเจ็บป่วยและการลากิจ</strong>

3.1  การปฏิบัติตนเมื่อเจ็บป่วย

3.1.1 ในเวลาเรียนให้รายงานให้อาจารย์ประจำวิชาที่สอน เพื่อขออนุญาตไปพบพยาบาลที่ห้องพยาบาลของมหาวิทยาลัยอีสเทิร์นเอเชีย ถ้าป่วยมากให้ราบงานอาจารย์ที่ปรึกษาหรืออาจารย์ประจำชั้นเพื่อขอไปนอนพักที่ห้องพยาบาล หรือไปรับการตรวจรักษาที่โรงพยาบาล

3.1.2 นอกเวลาเรียน ในกรณีที่เจ็บป่วย และนักศึกษาไม่สามารถเข้าเรียนได้ตามเวลาที่กำหนดให้นักศึกษาหรือผู้ปกครอง หรืออาจารย์ประจำหอพัก แจ้งอาจารย์ประจำวิชาที่สอน หรืออาจารย์ที่ปรึกษาทราบทันที และเมื่อกลับมาเรียนต้องส่งใบลาพร้อมใบรับรองแพทย์ในกรณีป่วยตั้งแต่ 2 วันหรือมากกว่า ให้อาจารย์ผู้สอนและอาจารย์ที่ปรึกษาทันที

3.1.3 ถ้านักนักศึกษาเจ็บป่วยไม่จริง และไม่มาเรียน หรือลาไม่ถูกระเบียบ จะได้รับการพิจารณาโทษตามระเบียบ

3.2  การปฏิบัติตนเมื่อลากิจ

คณะพยาบาลศาสตร์ ไม่มีนโยบายให้ลากิจ ยกเว้นเต่มีเหตุจำเป็น เช่น บิดา มารดา ผู้ปกครองหรือผู้อุปการคุณโดยชอบธรรมเจ็บป่วย หรือเสียชีวิตที่จะต้องไปเยี่ยมดูแล หรือร่วมงานศพ การลากิจจะต้องทำให้ถูกขั้นตอนของการลา การลากิจทุกครั้งต้องได้รับการพิจารณาจากอาจารย์ประจำวิชาและอาจารย์ที่ปรึกษาในกรณีที่ลากิจตั้งแต่ 3 วัน ต้องได้รับอนุมัติจากคณบดีผ่านผู้ช่วยคณบดีฝ่ายกิจการนักศึกษา ทั้งนี้ เพื่อป้องกันไม่ให้เกิดผลกระทบต่อการเรียนของนักศึกษา การลากิจต้องลาล่วงหน้าอย่างน้อย 3 วันทำการ และต้องได้รับอนุมัติก่อนจึงจะหยุดได้ ถ้าต้องลากะทันหัน เนื่องจากเหตุฉุกเฉินสุดวิสัยจะพิจารณาเป็นกรณีไป

<strong> </strong>

<strong>หมวดที่ </strong><strong>4 การปฏิบัติตนขณะศึกษาภาคปฏิบัติการพยาบาล</strong>

4.1  นักศึกษาต้องมีเวลาเข้าศึกษาในแต่ละรายวิชาภาคปฏิบัติที่กำหนดไว้ในหลักสูตร ร้อยละ 100 ยกเว้นในกรณีที่ป่วยและได้รับอนุมัติจากคณบดี

4.2  นักศึกษาต้องแต่งเครื่องแบบฝึกปฏิบัติการพยาบาลให้ถูกต้องตามระเบียบที่กำหนด

4.3  ในกรณีที่นักศึกษาเจ็บป่วยและไม่สามารถขึ้นศึกษาภาคปฏิบัติได้ให้ปฏิบัติดังนี้

4.3.1.      ต้องรายงานให้อาจารย์ผู้สอนภาคปฏิบัติประจำหอผู้ป่วยนั้นทราบทันที ถ้าไม่สามารถติดต่อให้แจ้งมาที่คณะพยาบาลศาสตร์ให้เร็วที่สุด ในกรณีเวนบ่ายดึก ให้แจ้งพยาบาลหัวหน้าเวร

4.3.2 เมื่อกลับมาเรียนต้องส่งใบลาพร้อมใบรับรองแพทย์ในกรณีที่ลาป่วย ติดต่อกัน 2 วันหรือบอกกล่าวให้อาจารย์ผู้สอนภาคปฏิบัติประจำหอผู้ป่วยทราบ

4.3.3 นักศึกษาที่จำเป็นต้องลากิจให้ส่งใบลากิจตามระเบียบที่กำหนดพร้อมแนบจดหมายผู้ปกครอง ล่วงหน้าก่อนอย่างน้อย 3 วัน เว้นไว้แต่กรณีฉุกเฉิน การลาทุกครั้งต้องได้รับอนุมัติก่อนจึงจะลาหยุดได้

4.4  นักศึกษาต้องขึ้นรับเวรก่อนเวลาที่กำหนดอย่างน้อย 10 นาที ในกรณีที่นักศึกษาขึ้นรับเวรช้ากว่าเวลาที่กำหนด จะได้รับโทษทางความประพฤติและถูกตัดคะแนนภาคปฏิบัติ

4.5  นักศึกษาที่ทำผิดระเบียบการลาและเวลาที่ขาดฝึกปฏิบัติงานไม่เกินร้อยละ 20 ต้องขึ้นฝึกปฏิบัติงานเพิ่มเติมเพื่อชดใช้เวลาที่ขาดไปเป็นระยะเวลา 2 เท่า ของเวลาที่ขาด หรือทำงานตามที่อาจารย์ผู้สอนภาคปฏิบัติมอบหมาย และ/หรือขาดการฝึกปฏิบัติงานเกินร้อยละ 20 ต้องลงทะเบียนเรียนใหม่

4.6  ในขณะฝึกปฏิบัติในหอผู้ป่วยห้ามนัดพบเพื่อนหรือญาติ ในกรณีที่จำเป็นจริงๆ ต้องได้รับอนุญาตจากอาจารย์หรือพยาบาลประจำหอผู้ป่วย

<strong> </strong>

<strong> หมวดที่ </strong><strong>5 การปฏิบัติตนเกี่ยวกับการแต่งกาย</strong>

ให้ปฏิบัติตาระเบียบมหาวิทยาลัยอีสเทิร์นเอเชีย ว่าด้วยเครื่องแต่งกายนักศึกษา พ.ศ. 2546 (แก้ไข้เพิ่มเติม พ.ศ.2550)

<strong> </strong>

<strong>หมวดที่ </strong><strong>6 การปฏิบัติของนักศึกษาพยาบาลรุ่นพี่ต่อรุ่นน้อง</strong>

6.1  นักศึกษาพยาบาลรุ่นพี่ต้องช่วยดูแลนักศึกษารุ่นน้อง ให้การดูแลแบบพี่น้องอย่างอบอุ่น และเอื้ออาทร สามารถชี้แจง ตักเตือนนักศึกษาพยาบาลรุ่นน้องด้วยความเมตตา และยุติธรรม

6.2  นักศึกษาพยาบาลรุ่นน้องต้องเคารพเชื่อฟังต่อนักศึกษาพยาบาลรุ่นพี่ ไม่แสดงกิริยาที่ไม่ดี ถ้าเห็นว่านักศึกษาพยาบาลรุ่นพี่กระทำในสิ่งที่ไม่ถูกต้อง หรือไม่สมควรต่อตนให้ขออนุญาตและชี้แจงผลโดยสุภาพ

6.3  นักศึกษาพยาบาลต้องดูแลนักศึกษาผู้ช่วยพยาบาลเหมือนรุ่นพี่ดูแลน้อง ให้การช่วยเหลือ แนะนำและต้องเคารพซึ่งกันและกันตามระบบรุ่นพี่รุ่นน้อง

&nbsp;

<strong>หมวดที่ </strong><strong>7 การเข้าร่วมกิจกรรมในและนอกหลักสูตร</strong>

7.1 นักศึกษาทุกคนต้องเข้าร่วมกิจกรรมของคณะพยาบาลศาสตร์ และกิจกรรมของมหาวิทยาลัยที่จัดให้ทุกครั้ง

7.2 นักศึกษาทุกคนต้องร่วมจัดกิจกรรมของชมรม ของคณะพยาบาลศาสตร์ มหาวิทยาลัยอย่างเข้มแข็ง เสียสละเพื่อประโยชน์ส่วนรวม

7.3 นักศึกษาต้องสามารถแสดงความรู้ความสามารถในรูปของการจัดกิจกรรมที่เป็นประโยชน์ต่อบุคคลรวม และต่อวิชาชีพพยาบาล

&nbsp;

<strong>หมวดที่ </strong><strong>8 ข้อปฏิบัติเกี่ยวกับการพักในหอพัก</strong>

8.1 นักศึกษาทุกชั้นปีทุกหลักสูตรจะต้องลงทะเบียนเข้าพักในหอพักที่ทางมหาวิทยาลัยจัดให้ตลอดระยะเวลาที่เข้าศึกษาในหลักสูตร

8.2 ในกรณีที่นักศึกษามีบ้านพักตัวเองและอยู่ใกล้มหาวิทยาลัยและมีความประสงค์จะอยู่บ้านตัวเองจะต้องมีจดหมายผู้ปกครองมาแสดงจึงจะได้รับการพิจารณา

8.3 นักศึกษาที่ได้รับอนุญาตให้อยู่บ้านพักตนเองได้ จะต้องรับผิดชอบตนเองในการเดินทางและเข้าเรียนให้ทันเวลาทั้งเรียนในชั้นเรียนและการฝึกปฏิบัติ

8.4 นักศึกษาต้องรักษา กฎ ระเบียบของหอพักและรักษาชื่อเสียงอันดีของนักศึกษารวมทั้งชื่อเสียงอันดีของมหาวิทยาลัยและวิชาชีพการพยาบาลอย่างเคร่งครัด

&nbsp;

<strong>บทลงโทษ</strong>

หมวดที่ 1  นักศึกษาที่ประพฤติหรือทำการใดๆ อันเป็นการฝ่าฝืนระเบียบมหาวิทยาลัย ถือว่านักศึกษาผู้นั้นเป็นผู้กระทำผิดระเบียบ จะต้องได้รับการลงโทษ

หมวดที่ 2  การพิจารณาสั่งลงโทษนักศึกษาที่กระทำผิดวินัย สามารถกระทำได้ดังนี้

2.1   เรียกตัวมาตักเตือน

2.2   ภาคทัณฑ์เป็นลายลักษณ์อักษร

2.3   ตัดคะแนนความประพฤติ

2.4   ให้พักการศึกษา

2.5   ให้พ้นสภาพการเป็นนักศึกษา

2.5.1 ทำความเสื่อมเสียร้ายแรงต่อคณะฯ และมหาวิทยาลัย

2.5.2 ตั้งครรภ์

2.5.3 ทำแท้ง

2.5.4 ลักขโมย

2.6   โทษอื่นๆตามที่คระกรรมการวินัยนักศึกษาเห็นสมควร

&nbsp;

หมวดที่ 3 การตัดคะแนนความประพฤตินักศึกษา

3.1   ให้นักศึกษาแต่ละคนมีคะแนนความประพฤติ 100 คะแนน

ตลอดระยะเวลาที่มีสถานภาพเป็นนักศึกษา

3.2   การตัดคะแนนแต่ละครั้ง ให้ตัดได้ไม่ต่ำกว่าครั้งละ 5 คะแนน

แต่จะเป็นจำนวนเท่าใด ให้อยู่ในดุลยพินิจของผู้มีอำนาจสั่งตัดคะแนนความประพฤติของนักศึกษา

3.3 นักศึกษาผู้ใดถูกตัดคะแนนครั้งเดียวหรือหลายครั้งรวมกันเกินกว่า 40 คะแนน แต่ไม่เกิน 60 คะแนนต้องถูกลงโทษให้พักการศึกษามีกำหนด 1 ภาคการศึกษาปกติ

3.4   นักศึกษาผู้ใดถูกตัดคะแนนครั้งเดียวหรือหลายครั้งรวมกันเกินกว่า 60 คะแนน  แต่ไม่เกิน 80 คะแนนต้องถูกลงโทษให้พักการศึกษามีกำหนด 2 ภาคการศึกษาปกติ

3.5   นักศึกษาผู้ใดถูกตัดคะแนนครั้งเดียวหรือหลายครั้งรวมกันเกินกว่า 80 คะแนน แต่ไม่เกิน 100 คะแนนต้องถูกลงโทษให้พักการศึกษามีกำหนด 4 ภาคการศึกษาปกติ

3.6   นักศึกษาผู้ใดถูกตัดคะแนนครั้งเดียวหรือหลายครั้งรวมกันครบ 100 คะแนน ต้องถูกลงโทษให้พ้นสภาพเป็นนักศึกษา

หมวดที่ 4 ให้บุคคลมีอำนาจลงโทษนักศึกษาที่กระทำผิดวินัย ดังนี้

4.1  อาจารย์ประจำวิชาหรืออาจารย์ที่ปรึกษา มีอำนาจสั่งลงโทษตามข้อ 2.1, 2.2 หรือ 2.3 โดยตัดคะแนนความประพฤติครั้งละไม่เกิน 10 คะแนน

4.2  หัวหน้ากลุ่มวิชา คณะกรรมการวินัยนักศึกษาหรือเจ้าหน้าที่ ที่ได้รับมอบหมายมีอำนาจสั่งลงโทษตาม ข้อ 2.1, 2.2 หรือ 2.3 โดยตัดคะแนนความประพฤติครั้งละไม่เกิน 20 คะแนน

4.3  คณบดี หรือผู้ช่วย มีอำนาจสั่งลงโทษตาม ข้อ 2.1, 2.2 หรือ 2.3 โดยตัดคะแนนความประพฤติครั้งละไม่เกิน 30 คะแนน

4.4  อธิการบดี มีอำนาจสั่งลงโทษตาม ข้อ 2.1, 2.2 หรือ 2.3 โดยตัดคะแนนความประพฤติครั้งละไม่เกิน 40 คะแนน

4.5  อธิการบดี โดยความเห็นชอบของคณะกรรมการวินัยนักศึกษา มีอำนาจสั่งลงโทษ ข้อ 2.4 หรือ 2.5

หมวดที่ 5 คณะกรรมการวินัยนักศึกษาหรือเจ้าหน้าที่ที่ได้รับมอบหมายมีอำนาจสั่งลงโทษ ตาม ข้อ 2.6

หมวดที่ 6 นักศึกษาผู้ใดตกเป็นผู้ต้องหาหรือจำเลยในคดีอาญา ที่ต้องควบคุมโดยเจ้าหน้าที่หรือหมายขังของศาล การสั่งลงโทษให้อยู่ในดุลยพินิจของคณะกรรมการวินัยนักศึกษา

หมวดที่ 7 นักศึกษาผู้ใดต้องคำพิพากษาให้ลงโทษจำคุก ให้พ้นสภาพการเป็นนักศึกษา

หมวดที่ 8 ให้อธิการบดีเป็นผู้รักษาการประกาศนี้ และให้มีอำนาจออก คำสั่ง กำหนดแนวทางปฏิบัติ เพื่อให้การพิจารณาดำเนินงานเป็นไปด้วยความเรียบร้อย และบรรลุตามเจตนารมณ์ของประกาศนี้