<strong>ชื่อปริญญาและสาขาวิชา</strong>

ภาษาไทย :           พยาบาลศาสตรบัณฑิต (พย.บ.)

ภาษาอังกฤษ :      Bachelor of Nursing Science (B.N.S.)

&nbsp;

<strong>วัตถุประสงค์ของหลักสูตร</strong>

คณะพยาบาลศาสตร์มุ่งเน้นที่จะผลิตบัณฑิตให้มีความสามารถ สมรรถนะ คุณธรรมและคุณลักษณะต่อไปนี้

1. มีความรอบรุู้ในศาสตร์ทางการพยาบาลและศาสตร์ที่เกี่ยวข้อง สามารถประยุกต์ความรู้มาใช้ในการปฏิบัติการพยาบาลได้อย่างสอดคล้องกับปัญหาสุขภาพของบุคคล ครอบครัว กลุ่มคนและชุมชนได้

2. สามารถปฏิบัติทักษะการพยาบาลอย่างเป็นองค์รวมโดยการประยุกต์ใช้ศาสตร์และศิลปะทางการพยาบาลและศาสตร์อื่นที่เกี่ยวข้อง ใช้กระบวนการพยาบาล หลักฐานเชิงประจักษ์ที่ครอบคลุมการสร้างเสริมสุขภาพ การป้องกันโรค การรักษาพยาบาล และการฟื้นฟูสุขภาพแก่บุคคล ครอบครัวและชุมชน ทุกระดับของสถานบริการสุขภาพภายใต้กฎหมายและจรรยาบรรณวิชาชีพ

3. มีความสามารถในการคิดวิเคราะห์อย่างเป็นระบบ มีเหตุผล มีวิจารณญาณในการแก้ปัญหาอย่างสร้างสรรค์ทั้งในการปฏิบัติการพยาบาล การประกอบอาชีพและการดำรงชีวิต

4. มีระเบียบวินัย มีคุณธรรม จริยธรรมและจรรยาบรรณวิชาชีพ เคารพในศักดิ์ศรีของความเป็นมนุษย์ มีความรับผิดชอบในหน้าที่ มีความเอื้ออาทรโดยคำนึงถึงความแตกต่างและความหลากหลายทางภาษา เชื้อชาติ ศาสนา สังคมและวัฒนธรรม ตลอดจนสิทธิของผู้ใช้บริการ

5. มีมนุษยสัมพันธ์ที่ดี มีภาวะผู้นำ สื่อสารและการใช้ภาษาต่างประเทศในการปฏิบัติการพยาบาลได้อย่างมีประสิทธิภาพและสามารทำงานเป็นทีมร่วมกับผู้อื่นได้

6. สามารถใช้เทคโนโลยีสารสนเทศที่ทันสมัยในการสืบค้นข้อมูลการศึกษาค้นคว้าหาความรู้และการปฏิบัติการพยาบาล