คณะพยาบาลศาสตร์ นำโดย อาจารย์กัลยา ศารทูรทัต ผู้ช่วยคณบดีฝ่ายพัฒนานักศึกษา ได้จัด พิธีมอบหมวกพยาบาล แก่นักศึกษาพยาบาลชั้นปีที่ 2 ณ ห้องประชุมมณีนพรัตน์ ในวันที่ 2 มิถุนายน 2560 ซึ่งปีการศึกษา  2559 นี้  นักศึกษาพยาบาลชั้นปีที 2 ได้ผ่านการเรียนดังกล่าวและมีผลการศึกษา เป็นไปตามเกณฑ์คณะพยาบาล ซึ่งพิธีมอบหมวกพยาบาลให้แก่นักศึกษานี้ เป็นสัญลักษณ์การเข้าสู่วิชาชีพ และเป็นประเพณีที่สืบทอดต่อกันมา เพื่อสร้างเสริมให้นักศึกษา ตระหนักรู้ถึงคุณค่าทางวัฒนธรรม เข้าถึงบรรยากาศวัฒนธรรมในวิชาชีพพยาบาล และปลูกฝังให้นักศึกษาดำรงตนอยู่หลักธรรมอันดี มีความรับผิดชอบ เอื้ออาทร และอุทิศตน แก่ผู้ที่มีความเจ็บป่วยต่อไป