คณะพยาบาลศาสตร์ มหาวิทยาลัยอีสเทิร์นเอเชีย จัดพิธีมอบหมวกพยาบาลให้แก่นักศึกษาหลักสูตรประกาศนียบัตรผู้ช่วยพยาบาล ประจำปีการศึกษา 2559 โดยมี พลตรีหญิง ดร.อรนันท์ หาญยุทธ คณบดีคณะพยาบาลศาสตร์ เป็นประธานมอบหมวกพยาบาล และพันเอกหญิง ดร.อุทัยวรรณ พงษ์บริบูรณ์ ผู้ช่วยอธิการบดีฝ่ายพัฒนานักศึกษา และผู้อำนวยการหลักสูตรประกาศนียบัตรผู้ช่วยพยาบาล ประดับหมวกและติดเข็มให้แก่นักศึกษา จากนั้นนักศึกษาได้กล่าวคำปฏิญาณตน ผู้แทนนักศึกษาได้มอบพวงมาลัยให้แก่คณาจารย์คณะพยาบาลศาสตร์ และบิดามารดาเพื่อแสดงความกตัญญูกตเวที โอกาสนี้ท่านประธานในพิธีได้กล่าวให้โอวาทแก่นักศึกษา และถ่ายภาพหมู่ร่วมกัน ณ ห้องประชุมสุพรรณิการ์ เมื่อวันที่ 23 ธันวาคม 2559

&nbsp;

&nbsp;