คณะพยาบาลศาสตร์ นำโดย อาจารย์วันเพ็ญ แสงสงวน ได้จัดโครงการบริการวิชาการเรื่อง "การให้ความรู้และทักษะการดูแลผู้ป่วยจิตเวชของบุคลากรผู้ดูแลผู้ป่วยที่สถานสงเคราะห์คนไร้ที่พึ่งชายธัญบุรี" ในวันที่ 3 กุมภาพันธ์  2560 ณ ห้องประชุม ของสถานคุ้มครอง คนไร้ที่พึ่งชายธัญบุรี โครงการนี้ เป็นโครงการที่ให้ความรู้และฝึกทักษะ การปฏิบัติเพื่อการดูแลผู้ป่วยจิตเวชที่ถูกต้อง โดยมีทีมอาจารย์กลุ่มวิชาการพยาบาลชุมชนและจิตเวช ของคณะพยาบาลศาสตร์ มหาวิทยาลัยอีสเทิร์นเอเชีย เป็นผู้ให้ความรู้ แก่กลุ่มบุคลากรผู้ดูแลผู้ป่วย ที่สถานคุ้มครองคนไร้ที่พึ่งชายธัญบุรี จำนวน 30 คน หลังเสร็จสิ้นโครงการ ผู้เข้าร่วมโครงการมีความรู้เพิ่มขึ้น ซึ่งผลในระยะยาว จะทำให้เกิดประสิทธิภาพ ในการปฏิบัติงาน ผู้ดูแลจะดูแลผู้ป่วยอย่างมีมาตรฐานความรู้ สภาพจิตใจของผู้ป่วยจะดีขึ้น  ลดปัญหาความเสี่ยง และการกลับเป็นซ้ำ เนื่องจากได้รับการดูแลที่ถูกต้อง