<p style="text-align: justify;">คณะพยาบาลศาสตร์ มหาวิทยาลัยอีสเทิร์นเอเชีย ก่อตั้งขึ้นตามเป้าหมายและเจตนารมณ์ของมหาวิทยาลัยอีสเทิร์นเอเชีย
เพื่อตอบสนองต่อนโยบายของรัฐบาลด้านสาธารณสุขของประเทศซึ่งกำลังเผชิญกับปัญหาการขาดแคลนพยาบาลวิชาชีพ
ทั้งในโรงพยาบาลและชุมชน และนโยบายด้านการปฏิรูประบบสุขภาพของประเทศที่เน้นบริการสุขภาพเชิงรุกที่ให้ประชาชน
ได้รับการบริการสุขภาพที่มีประสิทธิภาพอย่างทั่วถึงและรวดเร็ว ซึ่งจำเป็นต้องมีบุคลากรทางการพยาบาลที่เพียงพอ นอกจากนี้
เป็นการเปิดโอกาสทางการศึกษาให้เยาวชนรุ่นใหม่ได้มีทางเลือกทางการศึกษาในสาขาอาชีพที่หลากหลายมากขึ้น</p>
<p style="text-align: justify;">วันที่ 25 สิงหาคม พ.ศ. 2548 สภามหาวิทยาลัยอีสเทิร์นเอเชียได้ให้ความเห็นชอบให้มหาวิทยาลัยอีสเทิร์นเอเชียเปิดสอน
หลักสูตรพยาบาลศาสตร์และต่อมาได้จัดตั้งคณะพยาบาลศาสตร์เป็นคณะวิชาในลำดับที่ 7 ของมหาวิทยาลัยอีสเทิร์นเอเชีย</p>
<p style="text-align: justify;">วันที่ 14 ธันวาคม พ.ศ. 2548 สภาการพยาบาลให้ความเห็นชอบหลักสูตรพยาบาลศาสตรบัณฑิต พ.ศ. 2549</p>
<p style="text-align: justify;">วันที่ 5 มกราคม พ.ศ. 2549 สำนักงานคณะกรรมการอุดมศึกษา(สกอ.) กระทรวงศึกษาธิการให้การรับรองหลักสูตรพยาบาล
ศาสตรบัณฑิต พ.ศ. 2549 โดยคณะพยาบาลศาสตร์ได้เปิดรับนักศึกษาเข้าศึกษาในหลักสูตรพยาบาลศาสตรบัณฑิต ในปีการศึกษา
2549 เป็นปีแรก ภายใต้การบริหารงานของ พลตรีหญิง ดร. อรนันท์ หาญยุทธ คณบดีคณะพยาบาลศาสตร์ และผู้ช่วยคณบดี 3 ฝ่าย
หัวหน้ากลุ่มวิชา และอาจารย์ประจำคณะพยาบาลศาสตร์ตามพันธกิจหลักในระดับอุดมศึกษา</p>
<p style="text-align: justify;">ปีการศึกษา 2549 2550 2551และ 2552 สภาการพยาบาลให้การรับรองคณะพยาบาลศาสตร์ในฐานะสถาบันใหม่
ปีการศึกษา 2553-2554 สภาการพยาบาลให้การรับรองคณะพยาบาลศาสตร์ในฐานะสถาบันเก่าครั้งที่ 1 เป็นเวลา 2 ปี
ปีการศึกษา 2555-2557 สภาการพยาบาลให้การรับรองคณะพยาบาลศาสตร์ในฐานะสถาบันเก่าครั้งที่ 2 เป็นเวลา 3 ปี</p>
<p style="text-align: justify;">คณะพยาบาลศาสตร์ได้ผ่านการประเมินคุณภาพภายใน(สกอ)ทุกปีการศึกษา และผ่านการรับรองคุณภาพตามมาตรฐานการประเมินคุณภาพภายนอกรอบ 3 สมศ. (ปีการศึกษา 2554)</p>
<p style="text-align: justify;">สีส้ม เป็นสีสัญลักษณ์ของคณะพยาบาลศาสตร์ หมายถึง แสงสว่างและความเจริญรุ่งเรือง มีต้นสุพรรณิการ์หรือฝ้ายคำ ซึ่งเป็นต้นไม้ที่เลี้ยงง่าย โตไว อันเป็นความหมายเชิงสัญลักษณ์ที่มหาวิทยาลัยมุ่งหวังให้นักศึกษาเติบโตด้วย สติปัญญาและวุฒิภาวะอย่างรวดเร็ว มั่นคง และมีคุณค่าดุจดั่งดอกและต้นสุพรรณิการ์</p>