<h5 style="text-align: center;"><span style="color: #000080;"><strong>ประกาศ มหาวิทยาลัยอีสเทิร์นเอเชีย</strong></span></h5>
<h5 style="text-align: center;"><span style="color: #000080;"><strong>เรื่อง หลักเกณฑ์การพิจารณาความผิดและการลงโทษนักศึกษา</strong></span></h5>
<h5 style="text-align: center;"><span style="color: #000080;"><strong>คณะพยาบาลศาสตร์ มหาวิทยาลัยอีสเทิร์นเอเชีย</strong></span></h5>
<h5 style="text-align: center;"><span style="color: #000080;"><strong>ขณะฝึกศึกษาภาคปฏิบัติ</strong></span></h5>
&nbsp;

เพื่อให้เป็นแนวทางปฏิบัติว่าด้วยหลักเกณฑ์การพิจารณาความผิดและบทลงโทษนักศึกษาคณะพยาบาลศาสตร์ ขณะฝึกศึกษาภาคปฏิบัติ โดยคำนึงถึงความปลอดภัยของผู้ป่วยและผู้มารับบริการทางสุขภาพเป็นสำคัญ ดังนั้น นักศึกษาต้องปฏิบัติการพยาบาลด้วยความรู้ ความเข้าใจ และมีอันตรายต่อชีวิตผู้ป่วยได้ และให้ตระหนักรู้ถึงผลการกระทำต่อชีวิตมนุษย์ มหาวิทยาลัยอีสเทิร์นเอเชีย  จึงเห็นสมควรกำหนดหลักเกณฑ์การพิจารณาความผิดและบทลงโทษของนักศึกษาคณะพยาบาลศาสตร์มหาวิทยาลัยอีสเทิร์นเอเชีย พ.ศ. 2552 ดังนี้

ข้อ 1 ประกาศนี้เรียกว่า ประกาสมหาวิทยาลัยอีสเทิร์นเอเชีย ว่าด้วย หลักเกณฑ์การพิจารณาความผิดและบทลงโทษนักศึกษา คณะพยาบาลศาสตร์ ขณะฝึกภาคปฏิบัติ พ.ศ. 2552

ข้อ 2 ประกาศนี้ใช้บังคับตั้งแต่วันถัดจากวันประกาศ เป็นต้นไป

ข้อ 3 “นักศึกษา” หมายถึง นักศึกษาพยาบาลที่มีรายชื่ออยู่ในทะเบียนเป็นนักศึกษา  คณะพยาบาลศาสตร์ มหาวิทยาลัยอีสเทิร์นเอเชีย

ข้อ 4 “การฝึกศึกษาภาคปฏิบัติ” หมายถึง การฝึกศึกษาภาคปฏิบัติในรายวิชาปฏิบัติการพยาบาลในโรงพยาบาล หรือ สถานบริการทางสุขภาพ

<strong> </strong>

<strong>หมวดที่ </strong><strong>1 ลักษณะความผิด</strong>

ข้อ 1.1 ลักษณะการกระทำที่เกี่ยวกับการให้ยา หรือสารออกฤทธิ์ต่อร่างกายแก่ผู้ป่วย ที่ถือว่าเป็นความผิดมีดังนี้

1.1.1 การจัดเตรียมยา

1.1.2 การให้ยาผิดไปจากแผนการรักษาของแพทย์และ/หรือ ผิดไปจากแผนการพยาบาล

1.1.2.1  การให้ยาผิดชนิดโดยจำแนกตามประเภทของยา ดังนี้ ยาที่เป็นอันตรายต่อร่างกาย ยาที่ไม่เป็นอันตรายต่อร่างกาย

1.1.2.2  การให้ยาผิดขนาด

1.1.2.3  กาให้ยาผิดวิถีทาง เช่น ยาต้องฉีดเข้ากล้ามเนื้อแต่ฉีดเข้าหลอดเลือดดำทางปากแต่นำไปฉีดเป็นต้น

1.1.2.4  ผิดกำหนดเวลา เช่น นำยาก่อนอาหารไปให้หลังอาหาร

1.1.2.5  ผิดตัวผู้ป่วย

1.1.3.1 ยาที่เป็นอันตราย

1.1.3.2 ยาที่ไม่เป็นอันตราย

ข้อ 1.2 การฝึกปฏิบัติการพยาบาลแก่ผู้ป่วย การฝึกปฏิบัติการพยาบาลที่ถือว่าเป็นความผิดอันอาจก่อให้เกิดอันตรายแก่ผู้ป่วยดังนี้

1.2.1 การฝึกปฏิบัติการพยาบาลแก่ผู้ป่วย การฝึกปฏิบัติการพยาบาลที่ถือว่าเป็นความผิดอันอาจก่อให้เกิดอันตรายแก่ผู้ป่วยดังนี้

&nbsp;

1.2.2 ไม่ได้ปฏิบัติการพยาบาลที่ได้รับมอบหมาย

1.2.3 การฝึกปฏิบัติการพยาบาลที่ได้รับมอบหมาย

1.2.4  การฝึกปฏิบัติการพยาบาลผิดจากแผนการรักษาและแผนการพยาบาล เช่น ผิดกำหนดเวลา เป็นต้น

ข้อ 1.3 ความรับผิดชอบในการฝึกปฏิบัติการพยาบาล การปฏิบัติการพยาบาลที่ถือว่าเป็นความรับผิดชอบ มีดังนี้

1.3.1 การฝึกปฏิบัติการพยาบาลที่อาจก่อให้เกิดอันตรายแก่ผู้ป่วย ดังนี้

1.3.1.1   รับคำสั่งการรักษาผิด

1.3.1.2   ถ่ายทอดคำสั่งผิด

1.3.1.3  ทอดทิ้งผู้ป่วย เช่น ไม่สังเกตอาการเปลี่ยนแปลงของผู้ป่วย ขาดความตั้งใจ ไม่สนใจดูแล

1.3.2 ความพร่องในจรรยาบรรณวิชาชีพ

1.3.2.1 ปฏิบัติตนไม่เหมาะสม ที่ก่อให้เกิดความเสื่อมเสียอย่างร้ายแรงต่อสถาบันและวิชาชีพ

1.3.2.2  เปิดเผยความลับของผู้ป่วยซึ่งอาจก่อให้เกิดความเสียหายต่อผู้ป่วย เว้นแต่ได้รับความยินยอมจากผู้ป่วยหรือเป็นการกระทำตามกฎหมาย

1.3.2.3  รายงานเท็จ

&nbsp;

<strong>หมวดที่ </strong><strong>2</strong>

<strong>ลักษณะของการกระทำความผิดของนักศึกษา</strong>

ข้อ 2.1 การกระทำที่เกิดจากการสำคัญผิด หมายถึง การกระทำใดที่นักศึกษากระทำลงไปโดยไม่ทราบหรือไม่อาจทราบถึงข้อเท็จจริงว่าการกระทำนั้นเป็นความผิด ถือว่าการกระทำนั้นเป็นการกระทำความผิด โดยสำคัญผิด เช่น เลือดผิดหมู่ เพราะสลากที่หมู่เลือกที่ติดมาจากห้องเลือดผิด ถือเป็นการกระทำที่เกิดจารการสำคัญผิด เป็นต้น

ข้อ 2.2 การกระทำโดยเจตนา หมายถึง การกระทำใดๆที่นักศึกษากระทำลงไป โดยรู้สำนึกในการกระทำและในขณะเดียวกัน นักศึกษาได้กระทำลงไปโดยต้องการให้เกิดผลร้ายกับผู้ป่วยไม่ว่าจะเป็นผู้ป่วยได้รับผลการกระทำนั้นหรือไม่ก็ตาม ถือว่าการกระทำนั้นเป็นการกระทำโดยเจตนา

ข้อ 2.3 การกระทำโดยรู้เท่าไม่ถึงการณ์ หมายถึง การกระทำใดๆ ที่นักศึกษากระทำลงไปโดยไม่มีความรู้ในเรื่องนั้นๆ หรือมีความรู้ไม่เพียงพอ ถือว่าการกระทำความผิดโดยรู้เท่าไม่ถึงการณ์

ข้อ 2.4 การกระทำโดยประมาทเลินเล่อ หมายถึง การกระทำใดๆที่นักศึกษากระทำลงไปโดยมิได้เจตนาแต่กระทำโดยปราศจากความระมัดระวัง ซึ่งบุคลในภาวะเช่นนี้ จักต้องมีตามวิสัย และพฤติกรรมซึ่งนักศึกษาใช้ความระมัดระวังเช่นนั้นได้ แต่มิได้ใช้อย่างเพียงพอ ถือว่าการกระทำนั้นเป็นการกระทำโดยประมาทเลินเล่อ เช่น การกระทำที่เกิดจากการขาดความละเอียดรอบคอบ ขาดความระมัดระวัง ขาดความตั้งใจ ไม่มีสมาธิ ขาดความเอาใจใส่และขาดความสนใจ ทั้งๆที่ทราบข้อเท็จจริงอยู่ว่า การกระทำนั้นต้องใช้ความละเอียดรอบคอบระมัดระวัง มิฉะนั้นผู้ป่วยอาจได้รับอันตรายได้ถือเป็นการกระทำโดยประมาทเลินเล่อ

&nbsp;

&nbsp;

&nbsp;

&nbsp;

&nbsp;

&nbsp;

&nbsp;

&nbsp;

<strong>หมวดที่ </strong><strong>3</strong>

<strong>ผลของการกระทำความผิดของนักศึกษา</strong>

ข้อ 3.1 ความผิดปกติหรืออาการเปลี่ยนแปลงของผู้ป่วยที่ถือว่าเป็นผลการกระทำความผิดของนักศึกษาให้ยึดถือตามการวินิจฉัยของแพทย์และเรียงลำดับความรุนแรงของความผิดปกติหรืออาการเปลี่ยนแปลง ดังนี้

3.1.1  ไม่มีความผิดปกติหรืออาการเปลี่ยนแปลง

3.1.2  มีความผิดปกติและอาการเปลี่ยนแปลงแต่สาหัส

3.1.3  มีความผิดปกติและมีอาการเปลี่ยนแปลงสาหัส

3.1.4  มีความพิการทุพพลภาพ

3.1.5  ถึงแก่กรรม

ข้อ 3.2 ความบกพร่องในจรรยาบรรณวิชาชีพที่ถือว่าเป็นผลมาจากการกระทำความผิดของนักศึกษา ดังนี้

3.2.1  เกิดความเสียหายและเป็นอันตรายต่อผู้ป่วย

3.2.2  เกิดความเสื่อมเสียอย่างร้ายแรงต่อสถาบันและวิชาชีพ

<strong> </strong>

<strong>หมวดที่ </strong><strong>4</strong>

<strong>บทกำหนดโทษ</strong>

ข้อ 4.1 โทษสำหรับนักศึกษาที่กระทำผิดตามระเบียบ มีดังนี้

4.1.1    ว่ากล่าวตักเตือนและให้นักศึกษาค้นคว้าเขียนรายงานวิชาการที่เกี่ยวข้อง

4.1.2    ภาคทัณฑ์เป็นลายลักษณ์อักษร

4.1.3    ตัดคะแนนภาคปฏิบัติในรายวิชาที่กำลังฝึกปฏิบัติ

4.1.4    ปลดหมวกพยาบาล 4 สัปดาห์

4.1.5    ตัดสิทธิในการรับรางวัลและ/หรือทุนการศึกษา ทุกประเภท รวมถึงเกียรตินิยม

4.1.6    ปรับตกในรายวิชาที่กำลังฝึกปฏิบัติ

4.1.7    พ้นสภาพเป็นนักศึกษาคณะพยาบาลศาสตร์ มหาวิทยาลัยอีสเทิร์นเอเชีย

4.1.8    โทษอื่นๆ ตามที่คณะกรรมการว่าด้วยหลักเกณฑ์การพิจารณาความผิด และการลงโทษ  นักศึกษา

ข้อ 4.2 การตัดคะแนนภาคปฏิบัติในรายวิชาปฏิบัติการพยาบาล นักศึกษาแต่ละคนมีคะแนนภาคปฏิบัติรายวิชาเท่ากับ 100 คะแนน การตัดคะแนนภาคปฏิบัติแต่ละครั้งให้ตัดไม่ต่ำกว่าครั้งละ 10 คะแนน แต่จะเป็นจำนวนเท่าใดให้อยู่ในดุลพินิจของผู้ที่อำนาจสั่งลงโทษ

&nbsp;

<strong>หมวดที่ </strong><strong>5</strong>

<strong>เหตุลดโทษ</strong>

ข้อ 5.1 ภายหลังการสอบสวนพิจารณาแล้วพบว่า นักศึกษาได้กระทำความผิดโดยไม่เจตนา าจได้รับพิจาณาลดโทษ จากคณะกรรมการในกรณี ต่อไปนี้

5.1.1 กระทำความผิดนี้เป็นครั้งแรก

5.1.2 รายงานความผิดที่เกิดขึ้นแก่อาจารย์พยาบาลประจำหอผู้ป่วยหรือหัวหน้าเวร หรือหัวหน้าหอผู้ป่วยทันทีที่เกิดเหตุ

5.1.3 มีความประพฤติดี มีความตั้งใจ และสนใจในการปฏิบัติการพยาบาลมาโดยตลอด

5.1.4 รู้สึกสำนึกในความผิด และยอมรับความผิดนั้น

ข้อ 5.2 เมื่อปรากฏว่านักศึกษากระทำความผิดมีเหตุลดโทตามข้อ 5.1 หากคณะกรรมการพิจารณาความผิดของนักศึกษาแล้วเห็นสมควรว่าจะลดโทษ ให้ลดโทษลงไม่เกินกึ่งหนึ่งของโทษที่นักศึกษาผู้นั้นจะได้รับ

ข้อ 5.3 การลดโทษให้กึ่งหนึ่งมีดังนี้

5.3.1 การภาคทัณฑ์ ให้ลดเป็นว่ากล่าวตักเตือนและ/หรือนักศึกษาค้นคว้าทำรายงานวิชาการที่กำลังฝึกปฏิบัติ

5.3.2 การปลดหมวกพยาบาลให้ลดจำนวนกึ่งหนึ่งของจำนวนวัน

5.3.3 การพ้นสภาพเป็นนักศึกษาให้ลดเป็นการปรับตกในรายวิชาที่กำลังฝึกปฏิบัติ

<strong> </strong>

<strong>หมวดที่ </strong><strong>6</strong>

<strong>เหตุเพิ่มโทษ</strong>

ข้อ 6.1 นักศึกษาผู้กระทำความผิดอาจต้องเพิ่มโทษ ในกรณีดังต่อไปนี้

6.1.1    ไม่รายงานความผิดที่เกิดขึ้น จนอาจารย์พยาบาลประจำหอผู้ป่วยหรือหัวหน้าเวร หรือหัวหน้าหอผู้ป่วยทราบเอง หรือได้รับรายงานจากบุคคลอื่น

6.1.2    ไม่ส่งรายงานการศึกษาทางวิชาการในเวลาที่กำหนด

6.1.3    กระทำความผิดซ้ำในเรื่องเดียวกัน

ข้อ 6.2 เมื่อปรากฏว่านักศึกษากระทำความผิดมีเหตุเพิ่มโทษ ตามข้อ 6.1 ให้คณะกรรมการพิจารณาความผิดของนักศึกษามาก่อน แล้วเพิ่มโทษขึ้นตามส่วน แต่ไม่เกินเท่าตัว

ข้อ 6.3 การเพิ่มโทษไม่ให้มีการเพิ่มโทษถึงการพ้นสภาพจาการเป็นนักศึกษา

ข้อ 6.4 การเพิ่มโทษเท่าตัว ได้แก่

6.4.1    การว่ากล่าวตักเตือนและ/หรือการศึกษาค้นคว้าทำรายงานทางวิชาการเพิ่มเป็นภาคทัณฑ์เป็นลายลักษณ์อักษร และตัดคะแนนภาคปฏิบัติในรายวิชาที่กำลังฝึกปฏิบัติ

6.4.2    การทำภาคทัณฑ์เป็นลายลักษณ์อักษร และตัดคะแนนในรายวิชาที่กำลังฝึกปฏิบัติ เพิ่มเป็นการปลดหมวกพยาบาล ไม่เกิน 5 วันทำการ

&nbsp;

<strong>หมวดที่ </strong><strong>7</strong>

<strong>อำนาจการพิจารณาความผิดและลงโทษนักศึกษา</strong>

ข้อ 7.1 ให้บุคคลต่อไปนี้ มีอำนาจพิจารณาความผิดและลงโทษตามลักษณะวามผิดภาคปฏิบัติดังนี้

7.1.1  หัวหน้ากลุ่มวิชาและอาจารย์พยาบาลประจำหอผู้ป่วย หรืออาจารย์พยาบาลประจำวิชามีอำนาจว่ากล่าวตักเตือนให้นักศึกษาค้นคว้าและทำรายงานวิชาการ ภาคทัณฑ์ และสั่งตัดคะแนนในรายวิชาที่กำลังฝึกปฏิบัติครั้งละไม่เกิน 10 คะแนน

7.1.2  คณบดีหรือผู้ช่วยคณบดี มีอำนาจสั่งตัดคะแนนในรายวิชาที่กำลังฝึกปฏิบัติครั้งละไม่เกิน 30 คะแนน และสั่งให้ปลดหมวกพยาบาล 2 สัปดาห์

7.1.3  อธิการบดี โดยความเห็นชอบของคณะกรรมการ มีอำนาจสั่งโทษตามหมวดที่  4  ข้อ 4.1.3 ถึง 4.1.8

ข้อ 7.2  อธิการบดีมีอำนาจใช้ดุลพินิจเป็นอย่างอื่น นอกเหนือจากที่กำหนดไว้ในประกาศนี้