<p style="text-align: justify;"><span style="color: #333399;">               คณะพยาบาลศาสตร์ มหาวิทยาลัยอีสเทิร์นเอเชีย ก่อตั้งขึ้นตามเป้าหมายและเจตนารมณ์ของมหาวิทยาลัยอีสเทิร์นเอเชียเพื่อตอบสนองต่อนโยบายของรัฐบาลด้านสาธารณสุขของประเทศซึ่งกำลังเผชิญกับปัญหาการขาดแคลนพยาบาลวิชาชีพทั้งในโรงพยาบาลและชุมชนและนโยบายด้านการปฏิรูประบบสุขภาพของประเทศที่เน้นบริการสุขภาพเชิงรุกที่ให้ประชาชนได้รับการบริการสุขภาพที่มีประสิทธิภาพอย่างทั่วถึงและรวดเร็วซึ่งจำเป็นต้องมีบุคลากรทางการพยาบาลที่เพียงพอ นอกจากนี้เป็นการเปิดโอกาสทางการศึกษาให้เยาวชนรุ่นใหม่ได้มีทางเลือกทางการศึกษาในสาขาอาชีพที่หลากหลายมากขึ้น</span>
<span style="color: #333399;"> วันที่ 25 สิงหาคม พ.ศ. 2548 สภามหาวิทยาลัยอีสเทิร์นเอเชียได้ให้ความเห็นชอบให้มหาวิทยาลัยอีสเทิร์นเอเชียเปิดสอนหลักสูตรพยาบาลศาสตร์และต่อมาได้จัดตั้งคณะพยาบาลศาสตร์เป็นคณะวิชาในลำดับที่ 7 ของมหาวิทยาลัยอีสเทิร์นเอเชีย</span>
<span style="color: #333399;"> วันที่ 14 ธันวาคม พ.ศ. 2548 สภาการพยาบาลให้ความเห็นชอบหลักสูตรพยาบาลศาสตรบัณฑิต พ.ศ. 2549</span>
<span style="color: #333399;"> วันที่ 5 มกราคม พ.ศ. 2549 สำนักงานคณะกรรมการอุดมศึกษา(สกอ.) กระทรวงศึกษาธิการให้การรับรองหลักสูตรพยาบาลศาสตรบัณฑิต พ.ศ. 2549 โดยคณะพยาบาลศาสตร์ได้เปิดรับนักศึกษาเข้าศึกษาในหลักสูตรพยาบาลศาสตรบัณฑิตในปีการศึกษา 2549 เป็นปีแรก ภายใต้การบริหารงานของ พลตรีหญิง ดร. อรนันท์ หาญยุทธ คณบดีคณะพยาบาลศาสตร์และผู้ช่วยคณบดี 3 ฝ่าย หัวหน้ากลุ่มวิชาและอาจารย์ประจำคณะพยาบาลศาสตร์ตามพันธกิจหลักในระดับอุดมศึกษา</span></p>
<p style="text-align: justify;"><span style="color: #333399;">ปีการศึกษา 2549 2550 2551และ 2552 สภาการพยาบาลให้การรับรองคณะพยาบาลศาสตร์ในฐานะสถาบันใหม่</span>
<span style="color: #333399;"> ปีการศึกษา 2553-2554 สภาการพยาบาลให้การรับรองคณะพยาบาลศาสตร์ในฐานะสถาบันเก่าครั้งที่ 1 เป็นเวลา 2 ปี</span>
<span style="color: #333399;"> ปีการศึกษา 2555-2557 สภาการพยาบาลให้การรับรองคณะพยาบาลศาสตร์ในฐานะสถาบันเก่าครั้งที่ 2 เป็นเวลา 3 ปี</span></p>
<span style="color: #333399;">               คณะพยาบาลศาสตร์ได้ผ่านการประเมินคุณภาพภายใน(สกอ)ทุกปีการศึกษา และผ่านการรับรองคุณภาพตามมาตรฐานการประเมินคุณภาพภายนอกรอบ 3 สมศ.(ปีการศึกษา 2554)</span>

<span style="color: #333399;">สีส้ม เป็นสีสัญลักษณ์ของคณะพยาบาลศาสตร์ หมายถึง แสงสว่างและความเจริญรุ่งเรือง มีต้นสุพรรณิการ์หรือฝ้ายคำ ซึ่งเป็นต้นไม้ที่เลี้ยงง่าย โตไว</span>
<span style="color: #333399;"> อันเป็นความหมายเชิงสัญลักษณ์ที่มหาวิทยาลัยมุ่งหวังให้นักศึกษาเติบโตด้วย สติปัญญาและวุฒิภาวะอย่างรวดเร็ว มั่นคง และมีคุณค่าดุจดั่งดอกและต้นสุพรรณิการ์</span>